text: En beruset kvinde i solouheld på motorvej
  06 januar 2018 kl. 20.34
  En 50-årig kvinde forulykkede først på aftenen på motorvej E45. I en kurve fortsatte hun lige ud og endte i rabatten. 
  En 50-årig kvinde fra Kolding kom på afveje ved Sønderborg-afkørslen på motorvej E45 lørdag aften ved 19-tiden.
  Erik Lindholdt, vagtchef, Syd- og Sønderjyllands Politi: "Kvinden var tydligvis påvirket, og der er nu udtaget blodprøver for at undersøge, hvad hun var påvirket af."
  I en kurve fortsatte kvinden ligeud og endte i rabatten. Da vidner hjalp hende på rette køl igen, bemærkede de, hun var påvirket tilsyneladende af alkohol og tilkaldte politiet. 
  - Kvinden var tydligvis påvirket, og der er nu udtaget blodprøver for at undersøge, hvad hun var påvirket af, siger vagtchef Erik Lindholdt, Syd- og Sønderjyllands Politi til TV SYD.
  Vagtchefen retter en tak til vidnerne, som blev på stedet med tændte katastrofeblink, som dermed forhindrede yderligere uheld på stedet.
  